
NARVA LINNAVALITSUS

K O R  R A L D U S

Narva                                                                                                     ___________ 2008 nr _______          

Aktsiaseltsi Narva Vesi

aktsiakapitali suurendamine

Korraldus võetakse vastu Kohaliku omavalitsuse korralduse seaduse § 30 lõike 1 punkti 3 alusel.

1. ASJAOLUD JA MENETLUSE KÄIK

14.07.2008.a toimus AS Narva Vesi aktsionäride üldkoosolek, kus otsustati suurendada AS Narva Vesi aktsiakapitali uute aktsiate väljalaskmisega, ning lasta välja 237 uut aktsiat nimivärtusega 30 000 (kolmkümmend tuhat) krooni iga aktsia eest. Aktsiakapital suurendatakse täiendavate rahaliste sissemaksetega 7 110 000 (seitse miljonit ükssada kümme tuhat) krooni võrra. Aktsionäride otsusega uute aktsiate märkmise eesõigus on aktsionäril, kelleks on Narva linn. Eesõiguse kasutamise tähtaeg on 45 kalendripäeva alates koosoleku päevast. Aktsionäri Narva – Jõesuu eesõigus märkida uusi aktsiaid välistatakse. Aktsionär võib oma eesõigust kasutada ajavahemikus 14.07.2008.a kuni 27.08.2008.a

Võttes arvesse, et Narva Linnavolikogu 19.06.2008.a määrusega nr 33 eraldati AS-i Narva Vesi aktsiakapitali suurendamiseks 7 110 000 (seitse miljonit ükssada kümme tuhat) krooni, ning asjaolu, et Narva linnal kui AS Narva Vesi omanikul peab olema kontroll selle ettevõtte tegevuse üle, on otstarbekas realiseerida eesõigus AS Narva Vesi uute aktsiate märkmiseks. 

2. ÕIGUSLIKUD ALUSED

Kohaliku omavalitsuse korralduse seaduse § 30 lõike 1 punkti 3 järgi Linnavalitsuse pädevusse kuulub kohaliku elu küsimusi lahendamine ja korraldamine, mis ei kuulu volikogu pädevusse. 

3. OTSUS

3.1 Kasutada Narva linna eesõigust AS Narva Vesi kõigi uute aktsiate märkmiseks, mis lasti välja AS Narva Vesi 14.07.2008.a aktsionäride üldkoosoleku otsusega.

3.2 Narva Linna Arenduse ja Ökonoomika Ametil tasuda Ameti eelarvelistest vahenditest AS-le Narva Vesi 7 110 000 (seitse miljonit ükssada kümme tuhat) krooni 237 uue aktsia eest nimiväärtusega 30 000 (kolmkümmend tuhat) krooni.

4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

